Οικολογία φωλεοποίησης Καλαμοκανά και άλλων παρυδάτιων πουλιών στο δυτικό παράκτιο τμήμα του Δέλτα Αξιού: Διαειδικά χωρικά πρότυπα. Τίτλος εργασίας στην ελληνική (όταν ο πρωτότυπος τίτλος είναι σε ξέ:
Creators: name: Μαυρίδου, Ιωάννα Λάζαρου
Publisher: name: Aristotle University of Thessaloniki
Year: 2012
Subjects: Οικολογία φωλεοποίησης
Καλαμοκανάς
Δέλτα Αξιού
Nesting ecology
Black-winged stilt
Axios Delta

description: Το Εθνικό Πάρκο Δέλτα Αξιού-Λουδία-Αλιάκμονα, το οποίο φιλοξενεί πολλούς σημαντικούς πληθυσμούς παρυδάτιων πουλιών, αποτελεί έναν από τους σημαντικότερους υγροτόπους στην Ελλάδα με διεθνή σημασία. Η Αβοκέτα και ο Καλαμοκανάς είναι δύο είδη παρυδάτιων πουλιών, με διεθνή σημασία διατήρησης, τα οποία φωλιάζουν και αναπαράγονται στην περιοχή κατά τους καλοκαιρινούς μήνες. Μελετήσαμε την οικολογία φωλεοποίησης και τα χαρακτηριστικά των φωλιών του Καλαμοκανά στο δυτικό παράκτιο τμήμα του Δέλτα Αξιού κατά την διάρκεια της άνοιξης και του καλοκαιριού του 2010. Το μέγεθος και η θέση της φωλιάς μελετήθηκαν σε 91 φωλιές Καλαμοκανά ενώ χρησιμοποιήθηκαν τα δεδομένα για τις φωλιές της Αβοκέτας (34) που βρέθηκαν να φωλιάζουν στην περιοχή μελέτης, σε πέντε αποικίες, ώστε να διερευνηθούν πιθανές διαειδικές διαφορές στην οικολογία φωλεοποίησης και τα χωρικά πρότυπα κατανομής των φωλιών των δύο αυτών παρυδάτιων πουλιών. Διαφοροποιήσεις βρέθηκαν ως προς το μέγεθος της φωλιάς και για τα δύο είδη, το οποίο όμως δεν επηρεαζόταν από την θέση της σε σχέση με το νερό, τη βλάστηση και την ακάλυπτη επιφάνεια εδάφους. Οι Καλαμοκανάδες κατασκεύαζαν υψηλότερες φωλιές όταν αυτές είχαν άμεση επαφή με το νερό απ’ ότι όταν απείχαν έστω και λίγο από αυτό. Αντίθετα, δεν διέφεραν οι φωλιές των Αβοκετών ούτε στο ύψος, ούτε στη διάμετρο. Η παρουσία δρόμου φαίνεται πως έπαιζε καθοριστικό ρόλο οδηγώντας σε δημιουργία αραιών αποικιών και από τα δύο είδη στην περιοχή. Οι Αβοκέτες επέλεξαν θέσεις φωλεοποίησης σε ασφαλέστερα ενδιαιτήματα, πολύ πιο απομακρυσμένα από τον δρόμο σε σχέση με τις θέσεις φωλεοποίησης των Καλαμοκανάδων. Τα αποτελέσματα της μελέτης έδειξαν διαφορετικά πρότυπα κατανομής των θέσεων φωλεοποίησης των δύο ειδών στην περιοχή σε ενδοειδικό αλλά και διαειδικό επίπεδο, σε σχέση με τις θέσεις φωλεοποίησης των άλλων ειδών. Το χωρικό πρότυπο κατανομής των θέσεων φωλεοποίησης του Καλαμοκανά ήταν συσσωματικό σε μία μεγαλύτερη κλίμακα (3-36 μ.), ενώ της Αβοκέτας ακολούθησε μια πιο ομοιόμορφη κατανομή στον χώρο σχηματίζοντας συσσωμάτωμα σε πιο μικρή κλίμακα (21-24 μ.). Οι Καλαμοκανάδες εμφάνισαν μεγαλύτερο βαθμό κοινωνικότητας με τα άτομα του ίδιου είδους, δημιουργώντας πιο πυκνές αποικίες μεταξύ τους, ενώ οι Αβοκέτες δημιούργησαν πιο πυκνές μεικτές αποικίες αποκαλύπτοντας έναν μεγαλύτερο βαθμό συνεργασιμότητας με τα άτομα των διαφορετικών ειδών. Θετική χωρική συνεργασία εμφανίστηκε μεταξύ των δύο ειδών, όπως επίσης θετική συνεργασία εμφάνισαν και τα δύο είδη με το Ποταμογλάρονο και το Νανογλάρονο.
description: The Natural Park of Axios-Loudias-Aliakmonas Delta, where many important species of the aquatic avifauna can be found, is one of the most important wetlands in Greece with international significance. Avocet and Black–winged stilt are two species of shorebirds with international importance of conservation which reproduce and breed in this area during the summer period. During this study we have monitored the nesting ecology and the characteristics of the nests created by Black-winged stilts in the west, on the west coastal part of Axios Delta all through spring and summer period of 2010. The size and position of the nest were studied in 91 nests of Black-winged stilts and data of Avocets’ nests (34) which were found nesting in the same area, were also used, in five colonies, in order to investigate possible differences between the two species, in the nesting ecology and the spatial allocation pattern of the nests of the two species. Differences were found regarding the size of the nests for both aquatic species, though it was not influenced by water vicinity, vegetation and bare ground surface. Black-winged stilts build higher nests when in close vicinity to waters and not when there is even a small distance from it. On the other hand, Avocets’ nests did not hold any difference regarding the height and the diameter. The presence of a nearby road seems to be the decisive element that leads the two species to form sparse colonies in the area. Avocets chose nesting sites in safer habitats, in greater distance from the road than the Black-winged stilts. The results of the study have shown different spatial patterns in the allocation of the nesting sites of the two species both in inter-species level as well as between the two species, in relation to the nesting sites of other species in the same area. The spatial allocation pattern of the nesting sites of Black-winged stilts was clustered in a wider scale (3-36m), while the Avocet’s followed a more homogenous distribution in space, forming clusters in a more coarse scale (21-24 m). Black-winged stilts showed higher degree of sociality with individuals of the same species, creating more dense colonies, yet Avocet’s created more dense mixed colonies, which showed a greater degree of collaboration between nesting pairs of other species. Positive spatial association appeared to exist between the two species, as well as , the two species with Little tern and Common tern.